بسم الله الرحمن الرحيم. الحمد لله والصلاة والسلام على سيدنا رسول الله. آآ سؤال بقى بالنسبة للواجب الناس فيكم حد انا في السؤال ده لازم تجاوبه يعني ما ده ده في دروس التربية؟ اه لا لا لا في التربية ده مش فخ. لابد ان انت ما فيش مجال للرياء اصلا يعني
مين فيكم قدروا انه يخفي عمل زي الصيام مسلا وما حدش خالص عرفه طول اليوم. تمد ايدك يا بس عشان اعرفه. قدرت تخفيه قدرت طيب مين فيكم ما قدرش يخفي
واضطرقوا شربت ماية وفطرت. لا يا مامتي في الصحراء معنا. هتتسحروا مع بعض. طيب لكن مقصود طب غيرها ما هو اللوا لا مفر من وصعب قوي الاخفاء عليه ونحاول نحصي عليه برضو نحاول ها؟ الوحيدة اللي بتضحكي عليها ايه يا ماما؟ لكن طب والباقيين
طب انا عايز اقوله قدرت تعمل ده في نفسك انك تبقى انك تمسك الكوباية وتشربها لانك قلت انك مسلا صعب. صعب. ها؟ ما فيش نكزب. لأ ما فيش كزب. ما نكزبش
ما نكزبش انا ممكن جدا حد يسألني انت صايم انا من حقي اقول لأ اقول له انت اصلا ده صيام نافلة. مش مفروض انك تسأل حد فيه فلو انا انا ممكن اكون صايب ممكن لأ ممكن اعرض اقول كلام تعريض يعني في التعريض مندوحة عن الكذب. يبقى انا اقول له ايه؟ واحد يقول
طيب. ممكن وممكن لأ. حزر بقى. واحنا بنهزر في كل حاجة الا دي مش هنهزر فيها ايه ؟ بس. ممكن وممكن لأ. دي حاجة تخصني دي حاجة اقول لأ ماشي ما اكزبش
خالص ماشي؟ عموما هو ده الاصل عندنا ان احنا نحاول نجعل العمل لله وما ناخدش اي كريدت بالعمل ده هو ده الاصل ما فيش حد ينزر لي نزرة علوية شوية. حاجة ترفع من شأني شوية بعمل انا بعمله لله. حاجة بيني وبين ربنا. وهتدفع زكاة مالك اكتب يافطة انك بترفع
انت خدت بالك ووقف الناس طابور واديهم. ما فيش رياء ده زكاء. زيها زي الصلاة بالزبط في المسجد. ما انت رايح جاي الناس شايفاك. لكن بتخلص صلاتك في المسجد وتقوم قايم سنة في البيت. تلاقي ناس بصت لك من فوق لتحت. ايه ده؟ ايمانياته نزلت. ما بقاش يصلي السنة زي زمان
شف بقى الشيطان هيلعب بك ازاي. ما تصلي السنة في المسجد ما انت كده كده هتصليها بس عشان جيرانك. اه ما بقتش لله بقى! هي دي. لازم حد تقيل لربنا ونخليه لربنا خالص. وايه اللي ربنا قال لي ما فيش مجال للرياء فيه؟ ده كلام معلن ده كلام الكل اي مسلم لازم يعمله. خلاص
ده نعلنه هنتكلم النهاردة عن اسباب الضعف النفسي وطرق علاج الضعف النفسي. ايه اسباب تضخم الذات؟ الناس الذات بتاعتها عمالة تتضخم وتعجب بنفسها ليه هزكر النقاط بسرعة وبعد كده هزكر واحدة واحدة بالايه آآ بالتفصيل. اول حاجة
الجهل بالله اتنين الجهل بالنفس. تلاتة اهمال تزكية النفس. اهمال التربية النفسية. التربية الروحية اربعة كثرة النجاحات خمسة كثرة المدح ستة سلطة سبعة قلة الاختلاط بالناس الكفاءات تمانية عدم وجود نصحاء ناس تنصحني
تسعة التربية الخاطئة من الصغر عشرة نقاط ضعف في الشخصية اصلا حداشر شهرة مطلوب بقى انه احنا بنتكلم عن اسباب التضخم بتاعة الذات دي انك تحاول تستكشف برضو في نفسك. مش تقعد توقع ده على اصحابك وعلى
وينك وعلى مراتك وعلى جوزك وعلى حماتك طبعا اكتر واحدة بنبقى فيها الامراض دي كلها عايزين اننا نركز في ان احنا جايين نعالج نفسنا. مش جايين نكسب وزر الجهل بالله
اللي يعرف ربنا بجد يعرف اللي هو انا ما ليش اي دخل في اي موهبة عندي. ما ليش اي دخل في اي حاجة حاجة حلوة بعملها لأ كلنا بتوفيق ربنا
حتى الصلاة اللي بصلي حتى الصيام اللي بصومه حتى تلاوة القرآن كله من عند ربنا بهداية ربنا وفقني الى ذلك. شف ربنا يقول واوحينا اليهم فعل الخيرات واقام الصلاة واقام الصلاة وايتاء الزكاة. ربنا اللي اوحى الينا نزكيه. بس هو اللي يعني بنطلب من ربنا
اه اننا انه يساعدنا اللهم اعنا على شكرك وذكرك وحسن عبادتك ده من عند ربنا. فحتى الواجب اليومي بتاعك اللي بتعمله النهاردة اوعى تتنفخ به. مش انت اللي بتعمله. ده ربنا
بيساعدك انك تعمله. ربنا بيهيأ لك ان انت تعمله يا عبادي انما هي اعمالكم احصيها لكم ثم اوفيكم اياها فمن وجد خيرا فليحمد الله ومن وجد غير ذلك فلا يلومن الا نفسه. الله! طب اشمعنى بقى؟ لو غير ذلك ما لوش ربنا
يعني هو ربنا بيوفقني لفعل الخيرات. طب ولما ما اعملش؟ مش هو ربنا برضو اللي خلاني ما اعملش؟ لأ هاي بلد انا دلوقتي عملت لكم بوفيه كبير اوي. فيه حاجات حلوة جدا. اللي ياكل ياكل ويشكرني. ما انا اللي عامل البوفيه. اللي ما
ما يلومنيش انا يلوم نفسه فربنا امرنا بهذا وجعل ذلك ميسرا لنا انت عندك دور اه بس الدور ده من غيري ان انا عامل لك البوفيت وانت ما كنتش هتاكل. فما فيش لك فضل ان انت رحت كلت يعني مش حاجة دي مش حاجة كبيرة
عملتها لنفسك يعني. انا عامل لك بوفيه اشكال والوان. كلت بقى سي فود ولحمة وفراخ وحليت مش عارف ايه ومبسوط قوي ده انا اللي عملت لك كده ما فيش فضل لك. لكن لو انت ما كلتش لم نفسك بقى
ما تنسبش لنفسك الفض ان انت يعني انا كلت من البوفيه ايه يعني؟ كلت البوفيه فالفضل كله لصاحب البوفيه الفضل كله لصاحب الفضل ولله المثل الاعلى. ربنا هيأ لك الخيرات
ساعدك انك تعملها تشكره انت ما اقدمتش على ذلك لم نفسك حتى النبي عليه الصلاة والسلام حتى النبي كده. ربنا سبحانه وتعالى بيقول له ايه؟ ان هو اللي بيمده بكل شيء
طيب لحزة بلحزة بيقول ايه؟ ولان شئنا ده ربنا بيقول ولئن شئنا لنذهبن بالذي اوحينا اليك ربنا بيقول له لو انا اردت اطور منك القرآن لنذهبن بالذي اوحينا اليك بالذي اوحينا اليك ثم لا تجد لك به علينا وكيلا. الا رحمة من ربك ان فضله كان عليك كبير
ربنا بيقول عليه الصلاة والسلام. الرسول كان بيبلغنا هزا الكلام. ربنا بيقول له لو انا عايز كنت طيرت منك القرآن ده ولا تقدر ترجع منه ولا حاجة. خلاص تسحب منك النبوة
فضل عليك حتى الرسول عليه الصلاة والسلام ينال قسط من التربية الروحية من اخطر ما يمكن. لا يستطيع الواحد مننا ان ان يتحمل واحد على بالف من تربية الرسول عليه الصلاة والسلام. ودي
الدرس الجاي كيف ربى الله النبي صلى الله عليه وسلم بالقرآن الكريم؟ من اخطر الدروس انا بجهزه اليومين دول. مش عايز اقول لكم انا امبارح ما قدرتش اكمل. مش قادر اكمل
لا لا ما حدش هنا يتحمل واحد على الف اتفضلوا الاية ولئن شئنا لنذهبن بالذي اوحينا اليك ثم لا تجد لك به علينا وكيلا. الا رحمة من ربك ان فضله كان عليك كبيرا
يبقى لولا فضل ربنا لكنا صلينا ولا صمنا ولا زكينا ولا عملنا حاجة خالص. عارفين نشيد الصحابة وهو بيحفر له الخندق كان ايه مين عارف النشيد كان بيغنوا يقولوا ايه
اللهم لولا انت ما اهتدينا ولا تصدقنا ولا صلينا والظالمون قد بغوا علينا مم ان ارادوها فتنة ابينا فكان النبي عليه الصلاة والسلام رجل ايه؟ ابينا ابينا ابينا لكن شف الصحابة والعبودية لله. اللهم لولا انت ما اهتدينا ولا تصدقنا ولا صلينا
ايه ايه الاسترقاق ده؟ يعني قد ايه انسان معبد نفسه لربنا؟ ده كان النشيد بتاعه نشيد الجهل بالنفس من اسباب تضخم الذات حضرتك هناك شهوات جلية وشهوات خفية. شهوات جلية طعام وشرب وشهوة جنسية. امتلاك البيجو والمش عارف
والشنط الفخمة والماركات والحاجات دي كلها. زين للناس حب الشهوات من النساء والبنين والقناطير المقنطرة من الذهب والفضة والخيل المسومة العربيات. والانعام والحرث. كل ده زين للناس شهوات مم في شهوات خافية دي اخطر حاجة بقى. اللي هي صعب ان انت تقدر تحددها
تلاقي حب التميز والعلو على الاخرين وانك تبقى مشهور ده فلان ده احسن واحد في كزا. انت لازم كمسلم تبقى احسن واحد على فكرة. لكن لا تنسب لنفسك انت النجاح. تنسبه لله. فانت كمسلم
لازم تبقى احسن واحد. وما تسمحش لغير المسلمين يبقوا يتفوقوا عليك في شيء. انت مسلم. ولكن اوعى تتغر. اوعى تتنفخ اعرف ده فضل ربنا عليك خلي بالك بقى ايه انا دلوقتي لما امسك حد من حضراتكم
احمد نصر انت احسن دكتور قلب في مصر احسن واحد جه حضر محاضراتنا. احسن بتحس بايه الشعور عامل ازاي شعور لزيز اوي ويرجع بقى فاضل قال لي ان احسن واحد مش عارف ايه شعور لزيز اهي الشعور اللزيز ده هو ده الشهوة اللي بنتكلم عليها
الشهوة الخفية اللي انت مستلز قوي ان عمال تتمدح. الله! اتقال علي احسن واحد في كزا. واتقال علي كزا واسمي اتقال خطر جدا الشعور بالانتشاء دي بقى معناها ان الانسان جاهل بنفسه. يجهل حقيقته. ان هو كل شيء ملك ربنا
حتى هدومك دي الله! طب ما انا الملك بتاعها! انا مالك عربيتي! مالك هدومي! مالك بيتي! انت مالك اضافي مش ملك حقيقي. الملك الاصلي هو الله. واضاف اليك هذه الملكية عشان يختبرك بس
انا جعلنا ما على الارض زينة لها ليه؟ لنبلوهم. ايهم احسن عملا يختبرهم واحد بيدي ابنه الصغير عشرين جنيه عشان يدفع الايجار بتاعه مسلا ولا عشان يأكل ويشرب نفسه؟ لا لا عشان يشوف ابنه هيعمل ايه بالعشرين جنيه
والله هيروح يشتري بهم لبان كلهم يبقى الواد ده عبيط وما اديلوش فلوس تاني انما بقى لو بالعشرين جنيه دي راح جاب بخمسة جنيه لبان وراح حوش خمسة ستة جنيه عشان خاطر يدخر وراح مطلع الباقي برضه خمسة ستة جنيه مسلا لله
لأ الولد ده كويس ومتوازن ننبسط احنا بنكون واحد عنده ابن زي كده. بيحوش وبيدي الفقراء ما بينساش نفسه برضه يروح عن نفسه. يبقى هنا فالاب لما ادى ابنه العشرين جنيه كان بيديله عشان يختبره
بيعمل هو ربنا بيدينا الفلوس لاختبارنا خلي بالك بقى واتوهم من مال الله الذي اتاكم. ربنا بيقول تدوا العبيد فلوس عشان يحرروا نفسهم من فلوسه هو. هي انت ما عندكش فلوس
انت املاكك بتخوضها معك في قبرك. بتاخد ايه معك في قبرك؟ ولا حاجة. لكن الكفن ما لوش جيوب. ليه؟ ولا حاجة ماشية هناك لا الفلوس الكاش بتاعتنا ماشية هناك ولا الشيكات ماشية ولا الكارت بتاعك ده اول ما بتموت وخلاص ما فيش حاجة
طب بتاخد ايه بتعمل تحويلات بنكية من حسابك على حسابك عند ربنا ومع عند ربنا بقى التحويلات مش زي هنا هنا اتحول الف جنيه من بنك البنك تروح اتنين تسعمية خمسة وتمانين. ليه؟ يقول لك آآ في عندنا آآ آآ فيز البنك بياخدها
عشان التحويل رسوم تحويل. عند ربنا ما فيش رسوم تحويل. عند ربنا بتتحول لالف يطلعوا هناك عشر تلاف الى سبعمائة ضعف والله يضاعف لما يشاء. لكن حقيقة الامر انت بتدفع فلوسه هو
فلازم تفهم ان كل مواهبك وكل قوتك وكل ده ملك لله. لله ملك السماوات والارض. وما فيهن وهو على كل شيء قدير. اللي في السماء والارض وكل اللي فيها بني ادمين واملاك البني ادمين
لا مالك حقيقي الا الله. شف ربنا يقول لك ايه القرآن دي التربية الاساسية فيه. قل آآ قل ادعوا الذين زعمتم من دون الله بتدعوها دي ها؟ لا يملكون مثقال ذرة
في السماوات ولا في الارض. لا المسيح يملك ذرة. قولوا الكلام ده للي بيعبدوه. ولا بوذا يملك ذرة ولا اي اله من اللي اتعبدوا يملك اي شيء كله ملك لله كله ملك لله
يبقى خلاصة كده لو قرينا القرآن وكتبنا خلاصة القرآن الكريم بيقول ايه عن النفس الانسانية؟ اننا نساوي صفر من دون من غير توفيق ربنا احنا صفر لا نساوي حاجة لزلك الانسان اللي بيعجب بنفسه ده مشكلته ايه؟ ان هو مش فاهم. مش فاهم حقيقة ربنا ولا حقيقة نفسه. مش فاهم ربنا ومش فاهم نفسه
فالعشب عند الحارس المحاسبي يقول هو حمد النفس على ما عملت او علمت ونسيان ان النعم من الله عز وجل. واحد عمال يحمد نفسه ويشكر نفسه على شطارته وعلى جماله وعلى طعامته وعلى آآ غناه وعلى آآ قوته وعلى يا ابني كل ده ربنا اداه لك
نسينا يا جماعة في الدورة اللي فاتت لما رحنا وشفنا الناس اللي بتنفز تنفس صناعي رحنا شفنا الناس اللي في العناية المركزة راحت فين القوة راح فين الجمال مارلين مونرو
عشرين سنة خمسة وعشرين سنة كانت ملكة الاغراء حاول تتخيل كده شكلها ايه دلوقتي افتكروا شكلها ايه دلوقتي دي مش عفنت دي اه ما هو كل النور كده دي عفنت وانفجرت واتاكلت واصبحت هيكل عزمي ويمكن حتى عضمها دهب كمان
دي مارلين اه مارليهو الموبايل كده. فاكرين ايه؟ راح فين الجمال؟ اصله مش ملكها. ده ملك ربنا كل حاجة عندنا ملك ربنا اهمال بقى تزكية النفس من الاشياء الخطيرة التي تسبب العشب. الانسان بيهمل نفسه. يبتدي بقى ايه
فخم الزات عنده. هم. عدم الانتباه للمسألة دي وعدم اخذ الحذر من داء العجب يوقع الانسان في هذا طبعا ده بيتعرض له. اي حد بيقوم بعمل عام داعية ممكن طبعا دا اكتر حاجة بيتعرض لها الدعاة
آآ مدرس بيقول لك ده احسن مدرس حساب. احسن مدرس رياضة. احسن كلمة احسن دي مشكلة كبيرة جدا. يبتدي الناس يعني تستحسن عمله فيبتدي يصدق ان هو اللي عمل كده. هو اللي عمل كده على حاجة. ده ربنا
لزلك دايما نستغفر ربنا من شر انفسنا. نقول ايه؟ استغفر الله العظيم من شر نفسي ولما حد يمدحك قول قدامه ربنا يغفر لي ما لا تعلم دي تقيلة اوي على النفس
انك تقولها قدام الناس اللهم اغفر لي ما لا تعلمون ايه ده ايه ده! هو انت وراك حاجات ولا ايه يا عم انت بتعمل ايه بقى ؟ انت انت هتنزل من عينينا ليه ؟ هي دي النقطة هتستحمل الكلام ده
هتستحمل النزرة دي لك ولا انت عايز تفضل في نزرهم اعلى واحد احلى واحد اكتر واحد قريب من ربنا قد كتر النجاحات مشكلة الحسن البصري بيقول لو انك قول ابن ادم
كن له حق وفعله صواب لجل. الانسان يتجنن. لو كل حاجة بيقولها صح وكل حاجة بيعملها صح. ده الانسان ممكن يتجنن بجد لانه ياه العجب ممكن ياكل بني ادم يعني صدقوني الاخطاء اللي بنقع فيها دي دي رحمة من عند ربنا. دي بتهد بتهتنا شوية عن عبادة النفس
فكتر الاعمال الناجحة سبب قوي جدا لتسرب العجب الى الانسان لان سهل قوي انك تصدق نفسك ان انت مميز عن الاخرين. وان ده كله من تلقاء نفسك انت يعني هنا الدكتور مجدي هيقول لك ايه صعب اوي يبقى الانسان حلو المعشر يعني كل انت عارف انت عارف ان كل اللي بيختلطوا بك
بيحبوك وانت عارف ان انت الحمد لله مواظب على الصلوات وكلها في المسجد يا سلام ومواظب على الورد بتاعك ايه الجمال ده؟ وكل كل الناس بتحبك وناجح جدا في شغلك. فانت عارف نجاحاتك دي
ازاي ان تقاوم العشب ما تقوليش ان انا بقول لك تبقى فاشل. ما باقول لكش تبقى فاشل. ما باقولكش ما تنجحش. بس انا باقول لك لازم تبقى ناجح لكن نجاحاتك دي خطر عليك. لابد من تربية النفس. احنا في
هنتعلم تربية النفس ازاي؟ نتعلم ازاي؟ نقلل من شأن روحنا في نزر نفسنا مش في نزر الاخرين لكن في نزر نفسي ابقى عارف كويس قوي ثقة الامر ايه؟ لكن افضل ناجح ايه المشكلة؟ كترة المدح شخص مدح شخص اخر
فقال له النبي صلى الله عليه وسلم ويحك! قطعت عنق صاحبك لولا لو سمعها ما افلح! ده كمان ما كانش قدامه الويحك انت قطعت رقبته ده لو سمعها هيروح في داهية
مدح خطير. اخطر حاجة المدح. ليه بقى؟ لان الانسان لما يمدح هيصدق نفسه ويصدق الكلام اللي بيتقال عليه. انت احسن دكتور قلب. السيد هو احسن دكتور قلب مشكلة يبتدي ينسى بقى عيوبه
وينسى انه محتاج يزود في الدراسة بتاعته محتاج خبرة اكتر وان في ناس تانية انجح وان في جهاز قلبي جديد ما تدربش عليه. لكن انت عملت انفخ فيه اه الماوردي بيقول وللاعجاب اسباب ومن اقوى اسبابه كثرة مديح المتقربين واطراء
خطر اوي ان الانسان يقعد يتنفخ يتنفخ يتنفخ سلطة كل واحد صاحب سلطة. مدير ادارة مش لازم سلطة يعني يكون رئيس جمهورية. اي حاجة من رئيس الجمهورية لغاية رئيس الغفر او آآ الشيخ
رئيس الكناسين يعني لو الكناس اللي في الشارع ده ماشي؟ رئيسه اللي هو برضه ماسك مكنسة ماشي متعرض لهذا الامر متعرض لداء العجب. لان السلطة نفسها بتجد الانسان بيجد قدامه مساحة يدي فيها اوامر وما حدش يعترض عليه
ما حدش قاطعه. ده امر اعمل يبتدي يتسارب العجب برضو لنفسه اي سلطة النمرود ادعى الربوبية ليه ربنا بيقول الم تر الى الذي حاج ابراهيم في ربه. ليه؟ ان اتاه الله الملك
هذا العجب دخله بسبب الملك وبسبب السلطة عدم مخالطة الاكفاء. اعرف حد آآ كان متميز جدا في آآ علم معين وبعدين دخل جامعة برة فقال لي لأ لأ. انا كل ما كنت اتكلم مع حد من اصحابي والناس اللي حواليا. الاقي ما حدش منهم قرأ الكتب
اللي انا بقراها دي كلها في العلم ده لما طلعت بقى لقيت معي تلتمية وخمسين واحد في الدفعة اقل واحد فيهم قاري اكتر مني عرفت حجم الحقيقي فعدم مخالطة الناس اللي عندها كفاءة يخلي الانسان يتنفخ على الفاضي. ده فيه ناس برضو ربنا مديهم
اكتر منك. يعني هم برضو ده مش مش من زاتهم هم. لكن لما الواحد يخالط الناس الناجحة يعرف انت لسة بدري تتغر على ايه عدم مخالطة الكفاءات يؤدي الى زلك. عدم وجود نصحاء ناس تنصحني
يؤدي ايضا الى ذلك لان النصيحة هي عبارة عن ايه ابدأ ملاحزات في الانسان ابداء عيوب للانسان لما دي حد النصيحة يعني انت عندك حاجة محتاجة تتحسن. فده بيحجم الزات. وما يخليهاش تتضخم
فانت الانسان لما يتقبل النصيحة وعمال ياخد نصايح نصايح نصايح هيتغر ازاي؟ ما الناس عملتوه وماشي الناس عمالة تنصح فيه. انت كويس قوي. ازا انت تطلب النصح سيدنا عمر بن الخطاب كان يدعي رحم الله رجلا اهدى الينا عيوبنا. يعني ايه؟ يعني انا بدعي اهو للي هيقول لي عيوبي
قلت لكم انا على الشيخ آآ علي الطنطاوي كان يجيب شف التربية. الاطفال احفاده يقعدهم يجيبوا ورقة وقلم بلوك نوتة يلا يا ولاد قولوا عيوب جدو ايه؟ ايه؟ اه يلا انا عايز اعرف عيوبي عشان اصلحها
يطلب النصح التربية من الصغر الابوين بقى اللي كل شوية يقولوا لولادهم ان هم متميزين عن الاخرين. يا ولاد احنا اغنى ناس انت عارف ان انت باباك اغنى واحد في كل اصحابك
انت عارف ان انت ازكى واحد ياه! ده انت شعرك ده اجمل شعر! ياه! ده انت مش عارف عمالين نمدح نمدح نمدح! لما الطفل اتعود على النفخة شوفوا من الحاجات اللي حتى بوست في بيرنتينج بيدوها وده ده كاريكلم امريكاني بتاع
دي بتقول ايه الطفل شجعه لكن ما تمدحوش ما تمدحش حتى الطفل. تشجعه رسم رسمة حلوة. تقوم تقول له الله! ما دام ابتديت ترسم كده بقى يلا كمان نتعلم نلون كويس مسلا ازاي؟ يلا
نتعلم كمان ازاي نعمل كزا يبقى تشجع ياه يعني انت بتقول له انك بقيت ترسم كويس بس ده معناه انك محتاج تعمل اكتر في تشجيع لكن الله! ايه الرسمة دي! دي احلى رسمة! انت اللي عملت كده! مش ممكن! في سنك ده وترسم كده! ايه ده! انت
انت بتبهدل الواد بتبهدلوه احنا شغالين كده كارسة. فالتربية من الصغر على ان ايه نفهم ان كل حاجة ربنا بيديها لنا. لازم نحاول نحسن نفسنا باستمرار عشان ناخد من ربنا اللي هو بيديه لنا
لكن مش دي قدراتك وانت وانت يبتدي الطفل ينفصل عن الله يعني شف بقى الرسول عليه الصلاة والسلام بيعلم طفل بيقول له ايه؟ يا غلام اني اعلمك كلمات احفظ الله يحفظك
احفظ الله تجده تجاهك اذا سألت فاسأل الله. واذا استعنت فاستعن بالله. واعلم ان الامة لو اجتمعت على ان ينفعوك بشيء لم ينفعوك الا بشيء قد كتبه الله لك. وان اجتمعوا على ان يضروك
بشيء لم يضروك الا بشيء قد كتبه الله عليك. رفعت الاقلام وجفت الصحف. انا ممكن كنت اقولها لطفلي كده بص يا بابا ما تخافش من حاجة ابدا وتعشى ابوك مين ؟
واحنا مش صغيرين في البلد دي. فما تخافش ابدا. خصوصا بيقول له ما تخافش برضو بس في فرق ما تخافش لان انت ابن ناس ومن ما تخافشي لان ما حدش يقدر يعمل لك حاجة الا ربنا كاتبه. شف الفرق! انا الاتنين بقول له ما تخافش
الاتنين بقول لهم ما تخافش في طريقة بقول له ما تخافشي لان ربنا قوي وقادر. وان ما تخافشي انت ما تعرفش يا ابني احنا مين يا ابني ومن بني ادميين. هي دي
التربية الخاطئة نقاط بقى ضعف في الشرع. طب ما تخلي الاسئلة في الاخر اه طب انتم ايه رأيكم كده نشيل المايك خالص تسمعوا بس انا صوتي حنجرتي هتنتهي. طيب احنا بلد ديمقراطية
اللي بيقولوا نشيل المايك خالص ده معناه ان انا هتكلم بالشكل ده ومستعد اعمل كده عشانكم يعني كدهو كده اه كدهو كده احسن ولا كده اهو. فاللي عايز نشيل المايك يرفع ايده. يشيل المايك. طيب اقلية. فلول
المشكلة في سماعة اه تقاربوا ده معنا انا هشيل المايك. اه يعني ما اشيلش اوكي. اللي مش عاجبه السماعة يقرب هنا ماشي شكرا الحرية والعدالة متشكرين. مبروك يا سيدي سير اسيدي
مم. وجود بقى نقاط ضعف في الشخصية. واحد شخصيته ضعيفة. يبتدي عمال يعوضها بايه؟ بالنفخة بقى اللي هو الموضة اليومين دول اني البس كده. واعمل بتاع كده اهو. وانما امشي امشي كده. وان اركب العربية الفلانية. ما هو بيعوض ايه؟ نقص. عقد نقص كلها
عمال يقف عمال ايه يعوضها يعوضها بالعجب نقاط ضعف شخصية. انما الانسان سيبكم من واسق في ربنا واسق في نفسه. مش فارق مع الناس تقول ايه ده لو واسق في نفسه انا بقول لك تسق في ربنا بقى. كمان ان المهم انت ربنا ينظر لك ازاي
لكن الناس اللي عمالة يقول لك كل اللي يعجبك والبس اللي يعبيك من الناس. ليه؟ عشان الناس تبقى معجبة بك كل اللي يعجبك كل يعجبك بس يبقى شرعي بس يبقى من حلال. هو ده الصح. هو ده الاصل. ضعف الشخصية خطير. ابن المعتز يقول مين ابن المعتز؟ بصراحة ما عرفش. بس هو واضح انه عالم جامد قوي لان بصراحة الكلمة دي
اه والله اول مرة اقرا اسمك بصراحة يعني. لما عرف اهل النقص حالهم عند ذوي الكمال استعانوا بالكبر ليعظم صغيرا ويرفع حقيرا وليس بفعل الانسان المتكبر ده هو انسان اكتشف ان هو ناقص
قدام الناس الكاملة او الاحسن منه. فابتدى يستعين بالكبر عشان يعظم نفسه ويكبر نفسه ولا حاجة من دي هتحزن انا اشكرك يا ستي جزاك الله خير حركة زي دي انا ممكن بقى اه شفتم بقى ده انا المية بتتجاب لغاية عندي. اه والله العزيم حياتي خطيرة جدا. طيب
الشهرة يروى عن النبي صلى الله عليه وسلم. خدت بالك من من من الطريقة دي بيقول لك ايه؟ يروى عن النبي ده معناه انه حديس ضعيف ما قلتش قال رسول الله صلى الله عليه وسلم
ماشي؟ يروى عن نبيه ازا هو يعني ودي اشياء تؤخذ في فضائل الاعمام. كفى بالمرء فتنة ان يشار اليه بالاصابع اخطر حاجة ازاي يبقى ماشي وعارف الناس بصوا شايفين ده؟ شفتم مين ده؟ شايفين مين ده
دي شهوة اخطر من شهوة المال. وشهوة النساء من اخطر الشهوات في ناس تبذل المال عشان ده. فيه ناس تقاطع زوجاتها عشان ده عشان الشهرة شورى بعض السلف يقول المتكلم ينتظر الفتنة
والمنصت ينتظر الرحمة انا ممكن ادي درس وافتتى انما انت كراجل مستمع حد هيشيله كده. شفت ده كان بيحضر درس ايه يعني اللي شفته ده كان كان بيدي درس خطير جدا. فالمتكلم ينتظر الفتنة ممكن يفتتن. انما المستمع ينتظر الرحمة
بيقول لك وازاي ما يبقاش فيه فتنة وهو يتكلم والناس ينصتون ويدعو والناس يؤمنون ويترك نفسه عرضة لمدح المادحين خطير قوي خطير جدا الكلام ده وتقترب منه الاضواء. فلا يستطيع ان يدفعها فيصدق نفسه انه كبير
بجد فتتواجد من كل هذا تربة خصبة لنمو العجب. ما هي تربة. بقت خصبة. عجب بقى انسان ناجح ابتدى بقى مشهور خلاص بقى ازاي تتضخم؟ الصنم يكبر جوة البني ادم
جاء رجل الى عمر ابن الخطاب وقال له قومي قدموني فصليت بهم ثم امروني ان اقص عليهم يعني ادينا درس بعد الصلاة فقال له لا تقص فاني اخاف ان تنتفخ فتبلغ الثريا
قالوا لأ يعني صلي بهم بس بلاش تدي دروس. طبعا ده في حق هذا الرجل هو سيدنا عمر يعرف هذا الرجل يعرف انه لسه لم ينل قسطا من التربية ماشي؟ فقال له لأ انت استنى شوية. ما تتقدمش لهذا الامر
صل بهم بس. لكن لسه قدامك شوية. هو كان ممكن كمان يقول له ما تصليش بهم. خلي بالك على حسب قدر هذا الرجل ووضعه والقسط ليناله من التربية الايمانية لزلك الانسان ما يقدمش نفسه للامامة
الناس تبتدي هي تعزم على بعض بالامامة. لكن ما حدش يقدم نفسه للامام كده احنا اتكلمنا عن الاسباب بتاعة العشب. تعالوا نتكلم بقى ازاي نزيل العشب الضعف النفسي ده ازاي نعالجه
طيب اول حاجة لازم نفهم ان علاجه صعب مش سهل واحد متكبر عنده عجب مش سهلة قوي يعني. لكن ما فيش حاجة كبيرة على ربنا خالص. اهم حاجة اني اعرف اني العلاج عند الله. اطلب من الله العلاج
اطلب من الله اني اعالج العشب اللي جوايا. والتكبر اللي جوايا الدواء احيانا بيمر بس هو بيبقى نافع فاحيانا العلاج هيبقى صعب. احيانا ربنا بيعالجنا بانه يخلينا يعني ممكن جدا انت تقع في معصية
لكن تفضل متذكرها طول عمرك وتطلب من ربنا انه يغفر لك. شكرا بسم الله بسم الله. انا مش شغال خالص بسم الله بسم الله فتقع تقع في المشكلة دي فممكن جدا تقع في معصية بس تخليك
ذليل لله ومنكسر احسن بكتير جدا ما تعمل عمل صالح تفرح به وتفتخر به ومطرح ما تقول تقول انا اللي اسست آآ مسلا مؤسسة بنك الطعام مسلا او آآ مش فهمت ازاي؟ مفتخر بهزا الامر. انا اللي عملت
كزا انا اللي اه طب مش ممتاز اشكرك مش مصيبة انت ما اسستش حاجة انت ربنا جعلك سبب هي ده خلي بالك جدا يبقى لازم نحسن الفهم. ربنا بيعمل بنا ايه؟ ربنا بيقول ايه؟ وبلوناهم بالحسنات
سيئاتي لعلهم يرجعون. ممكن جدا ربنا يبتليك بشيء عشان ترجع جدا ويا ياما ناس حالها اتزبط بعد ما فقدت حد عزيز عليها ابتدي يحس ان لأ لازم ابتدي ازبط نفسي ولازم ابدأ اقرأ بقى في الدين ولازم ابتدي احضر دروس ولازم بعد ما حد عزيز مات
ابتلاء الانسان بيبتلى به لازم هيحصل. لكن الانسان بيبتلى به الانسان يرجع ياما ناس بعد فقد فلوسه. حصل له مصيبة في السوق. بدأ يقرب من ربنا. هو كده فاحيانا يبقى الدواء مر. ربنا يديه لك عشان مصلحتك
فكل حدث انت بتتعرض له حاول تكتشف الحكمة الالهية من وراهم ابن عطاء الله السكندري قال اذا رزقت الفهم في المنع صار المنع عين العطاء اذا انت ربنا رزقك الفهم تفهم هو منع عنك حاجة ليه يصبح المنع ده هو اكبر هدية
انت خدتها. هناك فهمت الغرض منها ايه وبعدين اتعرف على الاكفاء زي ما قلت لكم كده. الشخص اللي باقول لكم عليه ده لما راح وقابل تلتميت واحد في الدفعة كلهم
الكتب اللي كان بيقراها لما كان في المدرسة وما كانش بيشوف حد بيقراها وافتكر نفسه يعني عبقرينه واينشتاين الزمان. لقى الناس كلها بتقرا الكلام ده واكتر منه وبكتير ده يخليك تعرف حجمك
فاللي هيحطك في حجمك ان انت تتعرف على الكفاءات وتتعرف في كل مجال ممكن تتغر منه تشوف الانجح منك فيه سيدنا موسى ليه قال لا ابرح حتى ابلغ مجمع البحرين او امضي حقوباه
خصوصا بيقول لنا في حديث عن ابي بن كعب وقف موسى خطيبا في بني اسرائيل فقالوا له من اعلم الناس؟ قال انا فعتب الله عليه ان لم يرد العلم اليه. ربنا عاتبه. انت ازاي ما تقولش الله اعلم
فقال موسى اي ربي وهل هناك من هو اعلم مني؟ قال نعم. عبد من عبادي عند كمجمع البحرين. فقال موسى اي ربي وكيف السبيل الي؟ طب وانا اوصل له ازاي
ليه عشان يتعلم منه. اكيد مشان يقتله يبقوا اعلى من الناس. يبقى يروح بقى يقابل واحد اعلم منه بعد ما سيدنا موسى كان فاكر نفسه واعلم الناس اللي بيني وبينك يعني ده من اولي العزم من الرسل
ده من اجمد خمس رسل. الله وهو نبي هزا الزمان. ونبي بني اسرائيل. في ايه خد بقى ده. اللي هيعمل حاجات هتخلي عقلك يعمل كده. مش قادر يصدق اللي بيحصل. وعلم غريب مش موجود عنده خالص
فلما يتعرف على كفاءات الانسان يبتدي يبقى سيدنا موسى شخصيته ابتدت تتغير جدا بقى. رايح لراجل ايه هل اتبعك على ان تعلمني مما علمت رشدا يعني اه لو سمحت لو سمحت ممكن امشي معك وتعلمني؟ سيدنا موسى شخصية قوية جدا
ده كان ممكن جدا سيدنا موسى يقول له اتفضل قدامي. ربنا باعتني عشان تعلمه. اه بابا بيدفع لك فلوس علمني. لا ادب المتعلم لانه عرف قدر اللي قدامه. فتعرف على نجاحات تعرف على كفاءات والخضر يقاوم هزا. يقولوا لن تصبر على من
ستجدني ان شاء الله صابرا ولا اعصي لك امرا. ايه ده! ده سيدنا موسى! ايوة. اهو اتحط بقى ايه تفضل فاكر نفسك اعلى من الناس؟ طب اتفضل هو ده. تتعرف على الكفاءات
ايضا ربنا ممكن يشعرك بعدم التميز عنده هو مسلا تقعد تدعي وربنا ما يستجبش ده عشان مصلحتك في واحد يقول لك ايه لعلمك انا عمري ما دعيت ربنا بحاجة وما استجابلهاش
الحمد لله يعني. ايه ده! واو ده انت جامد اوي. ده انت واصل ها او يوقعك في مشكلة او يحرمك التوفيق في شيء فبدل بقى ما الانسان فاكر نفسه من اولياء الله الصالحين ها ويبدأ يطمئن لذلك ويعبد الصنم اللي جواه انه ولي
انه منه لربنا على طول. لأ فلما تلاقي ربنا ما بيستجبش لدعواتك احيانا صدقني ممكن قوي تبقى انت بتتزبط بدي اخمال الذكر. يعني عدم شهرة انسان ولك انا بشتغل كتير جدا ومش واخد حقي. عايز ايه يعني؟ مش واخد حقي انت عايز تبقى مشهور
احيانا ربنا يخلي انسان مش مشهور ويبعده عن الاضواء عشان دي مصلحته في كده فتنة الشهرة خطيرة ابن رجب الحنبلي بيقول من اعظم نعم الله علينا قلت له عايزين لده
ده بطارية ها انا شكلي هشتغل من غير ميكروفون من اعظم نعم الله علينا على الانسان انه يحجب عن خلقه حتى لا يفسدوا عليه حاله مع ربه فهذه هي الغنيمة الباردة. فمن عرف قدرها شكر عليها. فقد تمت عليه النعمة. يبقى انسان قريب من ربنا بس الناس مش
مش عارفة كده. ده الرسول صلى الله عليه وسلم سماه ايه؟ الاشعث الاغبر رب اشعث اغبر لو اقسم على الله ابره. يقسم على ربنا يبر قسمه. لكنه اشعث اغبر الناس لا تأبه له. اذا استأذن
فيؤذن له. واذا خطب لا يزوج اشعث اغبر ده اكتر واحد في امان من المشكلة بتاعة العشب دي انما البني ادم اللي هو ايه العلامة فلان الفلاني الفهامة. فلان الفلاني. شمس الدين مش عارف مين سيف الاسلام اللي اوصاف الفزيعة دي كلها
يبقى اخمال الذكر اللي هو الانسان ما يبقاش مشهور. الامام احمد ابن حنبل يقول طوبى لمن اخمل الله ذكره ولما هو بقى مشهور حزن واشتد غما وحزنا انه بقى مشهور ويشار اليه بالايه
بنام فاصبح يجلس اكتر في منزله ما يخرجش كتير الى الجنازات والحاجات دي عشان الناس ما تجتمعش عليه استصغار العمل يعني ربنا ممكن يصغر عملك في نزرك سيدنا داود سأل ربنا
يا ربي لصاحب مزامير داوود صاحب المزامير يقول يا ربي هل بات احد من خلقك الليلة اطول ذكرا مني فاوحى الله عز وجل اليه نعم الضفدع ضفدعها ما بطلتش. ذكرت اكتر منك يا داود. انت متخيل نبي من انبياء الله الصالحين؟ يقول يا ربي قعدت اعبدك اهو طول الليل. حد عبدك
لك اكتر مني قال لها الضفدع كله محتاج تربية حتى الانبياء. اخطر شيء. دول انبياء. ايوة. ممكن كلام خطير انشاء العمل من رحمة ربنا انه بينسينا اعمالنا الصالحة. والا كنا اتنفخنا نفخ فزيع. انت متخيل وانت فاكر كل عمل صالح انت عملته من يوم ما اتولدت
مشكلة الحمد لله. ربنا بقى ينسيك تعمل العمل الصالح بتنساه. ده لصالحك انت ولمصلحتك تأخر الامداد. يعني كشف الكرب. انت في كرب معين لو دعيت ربنا وانكشف الكرب على طول كل ما تدعي ربنا ربنا يكشف الكرب. طب ما هو عرضة لمشكلة كبيرة. لزلك دي بتكشف لك حقيقة ضعفك وفقرك
واحتياجك الى الله ابن رجب الحنبلي يقول آآ ان تأخر الامداد ده بيخلي العبد يرجع الى الله عز وجل. ويقف ببابه ويتضرع ويستكين. وده من اعزم الفوائد بتاعة الابتلاءات اللي بيخلي الانسان يحس بضعفه فيبدأ يلجأ الى الله ويتضرع الى الله. وقد ذم سبحانه وتعالى من لا يستكين له عند الشدائد قائلا
سم ولقد اخذناهم بالعذاب فما استكانوا لربهم وما يتضرعون في ناس ربنا ابتلاهم ومع زلك ولا تضرعوا ولا استكانوا لله فتأخر امداد الانسان وتأخر كشف الكرب على الانسان هذا من فوائد التربية النفسية التربية الروحية حتى لا يظن
الانسان نفسه ان هو بادعي الدعوة ربنا بيجيبها على طول. او باعمل الحاجة الغم والكرب ينكشف على طول لأ لابد من الاختبار والتمحيص قبل التمكين. ممكن انسان يمكن بس بعد مدة لما يختبر ويمحص
يعني من الامسلة هنا لما الرسول عليه الصلاة والسلام راح له تلاتة من الكفار قالوا له هم راحوا لليهود وقالوا لهم ادونا اسئلة نحرجه بها ونكشفه ونقول للناس ان هو مدعي نبوة
اسألوه عن تلات حاجات. شباب باتوا في كهف وعن آآ ملك اسمه ذو القرنين وعن الروح. راح قالوا يا محمد قل لنا كزا وكزا لو كنت نبي بجد قال اخبركم غدا ولم يستثني يعني ما قالش اداة الاستثناء. اخبركم غدا الا ان يشاء الله. يعني ان شاء الله
كانت النتيجة خمستاشر يوم ما فيش اجابة يقولوا ما فيش اجابة. امر محرج جدا تأخر الامر ده خمستاشر يوم ليه هما كام يوم ولا اتنين عشان مش هنعمل كده تاني
وتنزل الاية تتلى الى يوم القيامة. ولا تقولن لشيء اني فاعل ذلك غدا الا ان يشاء الله لزلك احنا عندنا واجب بقى المرة دي عايزين نطلب النصح الناس اقل مننا ما انت ما تروحش لرئيس مجلس الادارة تطلب معاد وتقول له حاجة انا عايزك تنصحني يعني تحب انا انا حاسس ايه في نفسي؟ لا لا لا انت تجيب
اقعد يا عم علي شوف عليه الصلاة والسلام بيقول المؤمن مرآة اخيه يعني يوري اخوه عيوب انا عايز اشتغل على نفسي ارجوك لو انت شايف في عيب قله لي من الاصغر من الاقل
هتعرف نروح للشغالة يقول لها كده هنعرف نروح للكناس. نروح للبواب. ونقول له انصحني انا مش عايز اروح لاحد بواب بيشرب سجاير وبيحشش طول النهار اقول له انصحني ما برضه يبقى العملية برضو بالمعقول اصل ده ما ينفعش ما خلاص الا ما ينفعش ما لناش دعوة به. لكن اللي
ينفع هو لأ يعني كل الناس الاقل مننا مسلا في في الامور المادية ما ينفعوش يعني لا مش الكلام ده مش حقيقي نروح لحد انت شايف فيه عيوب قل لي
انا محتاج نصيحتك آآ آآ يعني محتاج اعدل ايه في نفسي؟ ده ايه بي انت تقعد تفكر في عيوبك وتكتب عيوبك في ورقك اخطر حاجة مش لاقي نفسك عيوب تأخرت كارسة. لأ طلع فيهم
اظرف حاجة اعمل كده مع ناس قبل كده ولد فيهم كتب عصبي كويس. ايه كمان؟ قعد يفكر مش لاقي عيوب هو ولد صغير كان اربعتاشر سنة او خمستاشر سنة وراح كاتب ايه سوري يعني معفن. قلت له ايه ده! يعني قلت له لأ هي مش شتايم. انت مش هتقعد تشتم نفسك. انت لو حاولت تدور على عيوب
فكواستك عرفت انك عصبي دور على عيوبه. يبقى المقصود ان انا اقعد اكتب عيوبي ايه اطلب الناس تقول لي هل جبان شوية هل بخيل شوية؟ هل ما بتقيش ربنا؟ هل بيني وبين نفسي لما يكون مش قدام الناس؟ ببقى
قال لتقوى بعمل حاجات ما اقدرش اعملها قدام الناس هو ده. دور على عيوبك واكتبها. هو ما بيقولكش تبعتها لي. ما بيقولكش تجيبها. اكتب عيوبك هنصوم صيام نافلة هو كده كده اصلا الناس ايه معزمها بتصوم دلوقتي. ماشي؟ بس لأ حتى بعد العشرة الاوائل من ذو الحجة لما الناس كلها تبطل صيام بقى
انت تصوم وما حدش يعرف لله نخفي خالص. دلوقتي ماما بتتسحر معي. خلاص. بعد بقى العيد عندنا تلات تيام اللي هم بتوع العيد ما لا يجوز فيهم في الصيام. بعد كده نصوم
من غير ما حد يعرف. بنقوم بنتسحب من غير ما حد يعرف. بنغسل الطبق مكانا عشان الصبح ما حدش يعرف. بيني وبينك بس يا رب شف الصيام بالزات ابراهيم بيقول ايه؟ آآ كل عمل ابن ادم له الا الصوم. فانه لي وانا اجزي به. يعني ايه؟ كل
الاخرى بتتكشف الصوم الانسان قاعد كده اهو ما نيش عارف هو صايم ولا فاطر لكن انا شفت حد بيصلي اه بيصلي شفت حد بيدي لحد فلوس؟ عارف انه بيتصدق. لكن بني ادم ماشي قدامي في الشارع اعرف صايم ولا فاطر منين ؟ هو ده. تعرف تخلي بينك وبين ربنا
تعرف تقوم تقوم الليل نص ساعة. من غير ما حد يعرف وترجع كل حاجة مكانها الصبح ما تجيبش سيرة حد خالص هو ده هو ده الواجب بتاعنا. مع الموازبة على الواجب بتاع التربية الايمانية
قراءة القرآن كل يوم انا وصلت بصراحة ان تقسيم الساعة الى الصبح وبالليل او الى فترتين احسن من مرة واحدة ماشي؟ بتدبر وتفكر وقلنا التدبر هو ان انا اقرأ وافهم ثم اضع نفسي جوة الاية دي. انا الاية تغير في ايه
الاية دي انا لقيت فيها بتفيدني اقول لك على حاجة اليومين دول مسلا بنتكلم على الالحاد تابعوا البرنامج بتاعنا هنتكلم في الحلقة اللي جاية على المشكلة النفسية اللي عند الملحدين
يعني جون بول سارت اللي هو اكبر وجودي في الاسستم بتاعته اسمها كتبة كتاب اسمه وداعا يا سارت مع السلامة فبتقول ان قبل ما يموت وهو على فراش الموت اعترف لها
اللي عمره ما شك اصلا في وجود الخالق لكن القضية قضية نفسية من سن اربعتاشر سنة ومكابرة وخلاص وكتبت انه قال هزا الكلام وهي ملحدة انتوني فلو بيقول نفس الكلام. القضية قضية نفسية
بسام بعد ما انا وصفته بانه اشهر ملحد عربي في اول مرة وانبسط ما اعترضش. حصلت مشكلة مع الملحدين. حصل حوارات بينهم. فطلع بعدها واعتزر وقال قالوا علي اشهر ملحد عربي
عذرا يا عبدالله القصيمي طب احنا هنجيب بقى في الحلقة الرابعة الشارع بتاع عبدالله القصيمي. شف كم الامراض النفسية عبدالله القسيمي ده كان من يعني من من من السلفيين بتوع السعودية
ومرة واحدة ارتدوا بقى شخص آآ ملحد. في الشعر بتاعنا هنقراه الحلقة الجاية. اللي هو عمال يتكلم عن نفسه يقول انه لو كانوا خدوا بالهم كانوا عرفوا ان انا الفتى لو كانوا شافوا كانوا قدموني وخلوني انا الزعيم لو كان القضية نفسية
في قلب ده كله انتم متخيلين اشغل القرآن وبتدبر وانا بسمع وانا ماشي اية كنت حاسس ان انا مش شايف قدامي مش قادر اصدق. اول اية اشتغلت. بتتكلم عن الكفار في
جهنم بيطلبوا من ربنا انه يفنيهم يموتهم مش قادرين يتحملوا فبيطلبوا من ما لك خازن النار وقالوا يا ما لك اقض علينا ربك قال انكم ماكثون ولقد جئناكم بالحق ولكن اكثركم للحق
كارهون القضية قضية نفسية مش مسألة عدم فهم اطلاقا انتم بتكرهوا الحق انا عشان اقول لك الاية وقعت علي في قلب ما كنت بافكر في المسألة دي وباجمع الادلة واحس ان القرآن بيكلمني. هو ده اسمه التدبر
انا ابتدي اشوف في كل اية الرسائل اللي جاية فيها. مهم جدا الرسائل اللي بتتبعت ايه؟ التعليمات اللي جاية ايه كل ما اقف عند ذكر للنار او الشيطان استعيذ بالله. من الشيطان ومن النار. اقف واقعد ادعي. ايه المشكلة؟ كل ما اقف عند ذكر
في الجنة اطلبها من الله يبقى المسألة مسألة ايه التدبر والتفكر مش كتر ايدي كتر وقت مش كتر الكم مش كتر عدد ايات. خلاص؟ فده الواجب بتاعنا هنطلب نصيحة نصايح
من اصغر مننا اصغر في المقام للاسف معناها الافقر عندنا ماشي او مرؤوس ماشي مش رئيس وعضوة اتصالح معه وقل له ربنا عليه الصلاة والسلام قال المؤمن مرآة اخيه. وانا عايزك تنصحني. انت شايف فيها عيوب ايه
مش هزعل اكيد مش هزعل بس قل لي عيوبي انا عايز اشتغل على عيوبي تحمل انه مش هيقول لك حاجات حلوة ده هيقول لك نقائص. لو لقيته ابتدى يقول لك لا والله ده انت بسم الله ما شاء الله مش جايبك عشان كده. لا لا ده ده يضرني اكتر. انا عايزك تقول لي
في عيوبي عشان اصلحها فكر فيها وتعال قل لي بكرة بس انا عايزك تخدمني تقول لي عيوب ايه ده ايه المشكلة ده جميل جدا ماشي؟ وانت كمان تفكر في عيوبك والاعمال الصالحة ان كان صوم او آآ آآ اقامة آآ الليل آآ
قيام الليل في الخفاء من ورا الناس. خلاص؟ كده جزاكم الله خيرا وان شاء الله المرة القادمة عشان تبقوا عارفين تقيلة هنتكلم عن التربية القرآنية للنبي عليه الصلاة والسلام قوية
مش بنتكلم في عبس وتوالي ده اللي هيركز ويقرا بهذه النية هيطلع كم ايات من اخطر ومن اقوى ما يمكن. فالمرة الجاية قوية جدا انصحكم ما حدش يغيب المرة الجاية. افتح الفرصة بقى دلوقتي